CELEX: 32015D0956
Language: lv
Date: 2015-06-17 00:00:00
Title: Politikas un drošības komitejas Lēmums (KĀDP) 2015/956 (2015. gada 17. jūnijs), ar ko izveido Ieguldītāju komiteju Eiropas Savienības padomdevējai misijai civilās drošības sektora reformai Ukrainā (EUAM Ukraine) (EUAM Ukraine/1/2015)

20.6.2015   
            
            
               LV
            
            
               Eiropas Savienības Oficiālais Vēstnesis
            
            
               L 156/21
            
         POLITIKAS UN DROŠĪBAS KOMITEJAS LĒMUMS (KĀDP) 2015/956
   (2015. gada 17. jūnijs),
   ar ko izveido Ieguldītāju komiteju Eiropas Savienības padomdevējai misijai civilās drošības sektora reformai Ukrainā (EUAM Ukraine) (EUAM Ukraine/1/2015)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2014/486/KĀDP (2014. gada 22. jūlijs) par Eiropas Savienības padomdevēju misiju civilās drošības sektora reformai Ukrainā (EUAM Ukraine) (1) un jo īpaši tā 10. pantu,
   tā kā:
   
               (1)
            
            
               Saskaņā ar Lēmuma 2014/486/KĀDP 10. panta 3. punktu Padome pilnvaroja Politikas un drošības komiteju (PDK) pieņemt attiecīgus lēmumus par Ieguldītāju komitejas (“IK”) Eiropas Savienības padomdevējai misijai civilās drošības sektora reformai Ukrainā (EUAM Ukraine) izveidi.
            
         
               (2)
            
            
               Eiropadomes 2001. gada 15. un 16. jūnija Gēteborgas sanāksmes secinājumos ir noteikti pamatprincipi un kārtība trešo valstu ieguldījumiem policijas misijās. Padome 2002. gada 10. decembrī apstiprināja dokumentu “Apspriedes un nosacījumi ārpus ES esošo valstu ieguldījumam ES krīžu civilas pārvarēšanas operācijās”, ar ko vēl vairāk tiek pilnveidota kārtība trešo valstu dalībai krīžu civilas pārvarēšanas operācijās, tostarp attiecībā uz IK izveidi.
            
         
               (3)
            
            
               IK vajadzētu būt forumam, kurā visas ar EUAM Ukraine pārvaldību saistītās problēmas apspriež ar trešām valstīm, kas sniedz ieguldījumu. PDK, kas īsteno EUAM Ukraine politisko kontroli un stratēģisko vadību, būtu jāņem vērā IK paustie viedokļi,
            
         IR PIEŅĒMUSI ŠO LĒMUMU.
   1. pants
   Izveide un pilnvaras
   1.   Ar šo tiek izveidota Ieguldītāju komiteja (“IK”) Eiropas Savienības padomdevējai misijai civilās drošības sektora reformai Ukrainā (EUAM Ukraine).
   2.   IK pilnvaras ir noteiktas dokumentā “Apspriedes un nosacījumi ārpus ES esošo valstu ieguldījumam ES krīžu civilas pārvarēšanas operācijās”.
   2. pants
   Sastāvs
   1.   IK sastāvā ir šādi locekļi:
   
               —
            
            
               visu dalībvalstu pārstāvji un
            
         
               —
            
            
               to trešo valstu pārstāvji, kuras piedalās misijā un sniedz ieguldījumu.
            
         2.   Ieguldītāju komitejas sanāksmēs var piedalīties arī Eiropas Komisijas pārstāvis.
   3. pants
   Misijas vadītāja sniegta informācija
   IK regulāri saņem informāciju no misijas vadītāja.
   4. pants
   Priekšsēdētājs
   IK vada Savienības Augstais pārstāvis ārlietās un drošības politikas jautājumos vai viņa pārstāvis.
   5. pants
   Sanāksmes
   1.   IK sanāksmes regulāri sasauc tās priekšsēdētājs. Ja to prasa apstākļi, pēc priekšsēdētāja iniciatīvas vai kāda locekļa pieprasījuma var sasaukt ārkārtas sanāksmes.
   2.   Priekšsēdētājs iepriekš izsūta sanāksmes pagaidu darba kārtību un ar sanāksmi saistītos dokumentus. Priekšsēdētājs ir atbildīgs par to, lai informācija par IK diskusiju iznākumu tiktu nosūtīta PDK.
   6. pants
   Konfidencialitāte
   1.   Saskaņā ar Padomes Lēmumu 2013/488/ES (2) uz IK sanāksmēm un darbu attiecas drošības noteikumi, kas paredzēti minētajā lēmumā. Konkrētāk, IK pārstāvjiem ir attiecīgas drošības pielaides.
   2.   Ja vien IK vienprātīgi nepieņem citu lēmumu, uz IK apspriedēm attiecas dienesta noslēpuma pienākums.
   7. pants
   Stāšanās spēkā
   Šis lēmums stājas spēkā tā pieņemšanas dienā.
   
      Briselē, 2015. gada 17. jūnijā
      
         
            Politikas un drošības komitejas vārdā –
         
         
            priekšsēdētājs
         
         W. STEVENS
      
   
   
      (1)  OV L 217, 23.7.2014., 42. lpp.
   
   
      (2)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).